III.GIMNAZIJA, SPLIT

Matice hrvatske 11

 KLASA: 112-02/25-01/01

# URBROJ: 2181-169-01-25-19

Split, 17. siječnja 2025.

**POZIV NA TESTIRANJE ZA RADNO MJESTO NASTAVNIKA/ICE HRVATSKOGA JEZIKA**

temeljem natječaja koji je objavljen dana 2. siječnja 2025. godine na mrežnoj stranici i oglasnoj ploči III. gimnazije, Split i Hrvatskog zavoda za zapošljavanje.

Razgovori s kandidatima za radno mjesto nastavnika/ice **hrvatskoga jezika– 1 izvršitelj/ica, na neodređeno, nepuno, radno vrijeme –4 nastavna sata tjedno**, **(8 sati tjedno)**  koji ispunjavaju formalne uvjete natječaja i podnijeli su potpunu/urednu i pravodobnu prijavu na natječaj održat će se dana **23. siječnja 2025**. godine s početkom u **10,30** sati, u uredu ravnateljice a prema rasporedu o kojem će kandidati biti obaviješteni telefonskim putem.

**PRAVILA I NAČIN TESTIRANJA**:

Sukladno odredbama Pravilnika o načinu i postupku zapošljavanja u III gimnaziji, Split, obavit će se provjera znanja i sposobnosti kandidata za kandidate koji ispunjavaju formalne uvjete iz natječaja. Provjera se sastoji od razgovora (intervjua) kandidata s Povjerenstvom za vrednovanje kandidata (u daljnjem tekstu: Povjerenstvo).

**Povjerenstvo će provesti selekcijski postupak kroz razgovor s kandidatima**.

Kandidati su obvezni pristupiti usmenom testiranju.

Ako kandidat ne pristupi, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata. Intervjuu ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu potpisane, pravodobne i potpune. Nakon utvrđivanja identiteta kandidata, Povjerenstvo će pristupiti procjeni.

Za vrijeme intervjua nije dopušteno:

 - koristiti se bilo kakvom literaturom odnosno bilješkama,

 - koristiti mobitel ili druga komunikacijska sredstva.

Ukoliko kandidat postupi suprotno pravilima, bit će udaljen, a njegov rezultat Povjerenstvo neće priznati niti ocijeniti.

Provjerom kandidata za nastavnika/icu hrvatskoga jezika provjeravat će se poznavanje odredbi Zakona o odgoju i obrazovanju (“Narodne novine” br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19., 64/20.,151/22., 156/23.), Pravilnika o kriterijima za izricanje pedagoških mjera (“Narodne novine” br. 94/15 i 3/17), Pravilnika o načinima, postupcima i elementima vrednovanja učenika u osnovnoj i srednjoj školi (“ Narodne novine” br. 112/2010., 82/2019.) te područja kao što su:

* poznavanje metodike i didaktike,
* poznavanje i korištenje suvremenih oblika rada u nastavi,
* poznavanje i korištenje suvremenih nastavnih sredstava i pomagala u nastavi,

 -snalaženje u različitim situacijama u razredu i izvan razreda,

- poznavanje razredničkih poslova,

- poznavanje pedagoške dokumentacije.

Na temelju utvrđene rang liste kandidata ravnateljica odlučuje o kandidatu za kojeg će tražiti prethodnu suglasnost Školskog odbora za zasnivanje radnog odnosa .

* Ako jedan od kandidata ostvaruje pravo prednosti pri zapošljavanju prema posebnom zakonu i najbolje je rangirani kandidat odnosno ima isti najveći broj bodova kao i drugi kandidat odnosno kandidati, ravnateljica je obvezna za toga kandidata zatražiti prethodnu suglasnost Školskog odbora za zasnivanje radnog odnosa.
* Ako dva najbolje rangirana kandidata ostvaruju pravo prednosti pri zapošljavanju prema posebnom zakonu ravnateljica odlučuje za kojega će kandidata zatražiti prethodnu suglasnost Školskog odbora za zasnivanje radnog odnosa.
* Škola o rezultatima natječaja obavještava kandidate objavom na mrežnoj stranici škole.
* Poziv za usmeno testiranje objavljen je dana 17. 1. 2025. na mrežnoj stranici III. gimnazije.

## POVJERENSTVO ZA VREDNOVANJE KANDIDATA